CELEX: 32020R0211
Language: mt
Date: 2020-02-17 00:00:00
Title: Regolament ta' Implimentazzjoni tal-Kunsill (UE) 2020/211 tas-17 ta’ Frar 2020 li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja

17.2.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  LI 43/1
               
            
         REGOLAMENT TA' IMPLIMENTAZZJONI TAL-KUNSILL (UE) 2020/211
         tas-17 ta’ Frar 2020
         li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament tal-Kunsill (UE) Nru 36/2012 tat-18 ta' Jannar 2012 dwar miżuri restrittivi fid-dawl tas-sitwazzjoni fis-Sirja u li jħassar ir-Regolament (UE) Nru 442/2011 (1), u b'mod partikolari l-Artikolu 32(1) tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
         Billi:
         
                     (1)
                  
                  
                     Fit-18 ta' Jannar 2012, il-Kunsill adotta r-Regolament (UE) Nru 36/2012.
                  
               
                     (2)
                  
                  
                     Fid-dawl tal-fatt li negozjanti prominenti qed jagħmlu profitti kbar permezz tar-rabtiet tagħhom mar-reġim ta' Assad u qegħdin jgħinu fil-finanzjament ' dak ir-reġim bħala tpattija, inkluż permezz tal-impriżi konġunti ffurmati minn ċerti negozjanti u entitajiet prominenti ma' kumpanniji appoġġati mill-Istat biex ikun hemm żvilupp ta' art esproprjata, dawk in-negozjanti u l-entitajiet qed jappoġġaw u qed jibbenefikaw mir-reġim ta' Assad inkluż permezz tal-użu tal-proprjetà esproprjata.
                  
               
                     (3)
                  
                  
                     Barra minn hekk, l-esproprjazzjoni tal-art mir-reġim ta' Assad minn persuni spustati mill-kunflitt fis-Sirja tipprevjeni lil dawk il-persuni milli jkunu jistgħu jirritornaw lejn djarhom.
                  
               
                     (4)
                  
                  
                     Jenħtieġ li tmien persuni fiżiċi u żewġ entitajiet jiżdiedu mal-lista ta' persuni fiżiċi u ġuridiċi, entitajiet jew korpi soġġetti għal miżuri restrittivi fl-Anness II għar-Regolament (UE) Nru 36/2012.
                  
               
                     (5)
                  
                  
                     Għalhekk, jenħtieġ li r-Regolament (UE) Nru 36/2012 jiġi emendat skont dan,
                  
               ADOTTA DAN IR-REGOLAMENT:
         
            Artikolu 1
            L-Anness II għar-Regolament (UE) Nru 36/2012 huwa emendat kif stabbilit fl-Anness għal dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fid-data tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-17 ta’ Frar 2020.
            
               
                  Għall-Kunsill
               
               
                  Il-President
               
               J. BORRELL FONTELLES
            
         
         
            (1)  ĠU L 16, 19.1.2012, p. 1.
      
      
         
            ANNESS
            
               1.   
               Il-persuni li ġejjin jiżdiedu mal-lista li tinsab fit-taqsima A (Persuni) tal-Anness II għar-Regolament (UE) Nru 36/2012:
               
                            
                        
                        
                           Isem
                        
                        
                           Informazzjoni ta' identifikazzjoni
                        
                        
                           Raġunijiet
                        
                        
                           Data ta' elenkar
                        
                     
                           “288
                        
                        
                           Yasser Aziz ABBAS
                           (magħruf ukoll bħala Yasser, Yaser, Yasr Aziz, Aziz Abbas, Abas; ياسر عزيز عباس)
                        
                        
                           Sess: raġel
                           Data tat-twelid: 22.8.1978
                           Nazzjonalità: Sirjana
                           Qraba/soċji kummerċjali/entitajiet jew sħab/konnessjonijiet: Bajaa Trading Services LLC, Qudrah Trading, Tafawoq Tourism Projects Company, Top Business, Yang King, Al-Aziz Group
                        
                        
                           Negozjant ewlieni li jopera fis-Sirja. Jappoġġa u/jew jibbenefika mir-reġim permezz ta' negozjati kummerċjali, inkluż il-kuntrabandu tal-fjuwil u t-trasferimenti tal-armi. Yasser Aziz Abbas japprofitta mill-faċilitazzjoni tal-importazzjonijiet taż-żejt f'isem ir-reġim Sirjan u juża r-relazzjonijiet tiegħu mar-reġim biex jikseb negozjar u trattament preferenzjali.
                        
                        
                           17.2.2020
                        
                     
                           289.
                        
                        
                           Mahir BurhanEddine AL-IMAM
                           (magħruf ukoll bħala ماهر برهان الدين الإمام)
                        
                        
                           Sess: raġel
                           Nazzjonalità: Sirjana
                           Kariga: Maniġer Ġenerali ta' Telsa Group /Telsa Telecom
                           Qraba/soċji kummerċjali/entitajiet jew sħab/konnessjonijiet: Telsa Group/Telecom; Tazamon Contracting LLC; Castro LLC
                        
                        
                           Negozjant ewlieni li jopera fis-Sirja b'interessi kummerċjali fit-turiżmu, it-telekomunikazzjonijiet u l-proprjetà immobbli. Bħala Maniġer Ġenerali ta' Telsa Communication Group li huwa appoġġat mir-reġim kif ukoll ta' Castro LLC, u permezz tal-interessi kummerċjali l-oħra tiegħu, Mahir BurhanEddine Al-Imam igawdi mir-reġim u jappoġġa l-politika tiegħu ta' finanzjament u lobbying kif ukoll il-politika tiegħu fil-qasam tal-kostruzzjoni.
                        
                        
                           17.2.2020
                        
                     
                           290.
                        
                        
                           Waseem AL-KATTAN
                           (magħruf ukoll bħala Waseem, Wasseem, Wassim, Wasim Anouar Al-Kattan, Al-Katan, Al-Qattan, Al-Qatan; وسيم قطان, وسيم أنوار القطان)
                        
                        
                           Sess: raġel
                           Data tat-twelid: 4.3.1976
                           Nazzjonalità: Sirjana
                           Kariga: President tal-Kamra tal-Kummerċ tal-Provinċja tal-Pajsaġġ ta' Damasku (Rurali)
                           Qraba/soċji kummerċjali/entitajiet jew sħab/konnessjonijiet:
                           Larosa Furniture/Furnishing; Jasmine Fields Company Ltd.; Muruj Cham (Murooj al-Cham) Investment and Tourism Group; Adam and Investment LLC; Universal Market Company LLC; Teżorier tal-Federazzjoni tal-Kmamar tal-Kummerċ Sirjani
                        
                        
                           Negozjant ewlieni li jopera fis-Sirja li jibbenefika minn u jappoġġa r-reġim. Sid ta' għadd ta' negozji u kumpanniji azzjonarji b'interessi u attivitajiet f'diversi setturi ekonomiċi bħall-proprjetà immobbli, l-industrija tal-lukandi lussużi, u ċentri kummerċjali. Wasseem Al-Kattan laħaq malajr negozjant ewlieni billi impona taxxi fuq oġġetti li ddaħħlu b'kuntrabandu fil-Lvant ta' Ghouta meta kien taħt assedju, u issa huwa involut f'forom aggressivi ta' klijenteliżmu għall-benefiċċju tar-reġim. Wasseem Al-Kattan jibbenefika finanzjarjament minn aċċess preferut għal offerti pubbliċi kif ukoll għal liċenzji u kuntratti mogħtija minn aġenziji tal-gvern minħabba r-rabtiet mill-qrib tiegħu mar-reġim.
                        
                        
                           17.2.2020
                        
                     
                           291.
                        
                        
                           Amer FOZ
                           (magħruf ukoll bħala عامر فوز)
                        
                        
                           Sess: raġel
                           Data tat-twelid: 11.3.1976
                           Nazzjonalità: Sirjana
                           Numru tal-passaport 06010274747
                           Kariga: Maniġer Ġenerali ta' ASM International General Trading, LLC (ASM International Trading)
                           Qraba/soċji kummerċjali/entitajiet jew sħab/konnessjonijiet: Samer Foz, deżinjat mill-UE; Aman Holding (Aman Damascus Joint Stock Company), deżinjata mill-UE; ASM International General Trading LLC (ASM International Trading)
                        
                        
                           Negozjant ewlieni b'interessi u attivitajiet personali u familjari f'diversi setturi tal-ekonomija Sirjana, inkluż permezz ta' Aman Holding (qabel magħruf bħala l-Aman Group). Permezz ta' Aman Holding, huwa jibbenefika finanzjarjament mill-aċċess għal opportunitajiet kummerċjali u jappoġġa lir-reġim ta' Assad, inkluż permezz tal-involviment fl-iżvilupp ta' Marota City li huwa appoġġat mir-reġim. Mill-2012 'l hawn, kien ukoll Maniġer Ġenerali ta' ASM International Trading LLC.
                           Huwa assoċjat ukoll ma' ħuh Samer Foz, li ġie ddeżinjat mill-UE minn Jannar 2019 bħala negozjant ewlieni li jopera fis-Sirja u li jappoġġa jew jibbenefika mir-reġim.
                        
                        
                           17.2.2020
                        
                     
                           292.
                        
                        
                           Saqr RUSTOM
                           (magħruf ukoll bħala Saqr, Saqer;As'ad, Asaad; AsadAl-Rustom, Al-Rostom;صقر رستم , صقر أسعد الرستم)
                        
                        
                           Sess: raġel
                           Nazzjonalità: Sirjana
                           Kariga: Kap tal-Forza tad-Difiża Nazzjonali f'Homs
                           Qraba/soċji kummerċjali/entitajiet jew sħab/konnessjonijiet: Damas Real Estate Development and Investment LLC
                        
                        
                           Kap tal-fergħa lokali tal-Forza tad-Difiża Nazzjonali f'Homs (milizzja tar-reġim -Shabiha). Responsabbli għall-parteċipazzjoni tiegħu fir-ripressjoni brutali kontra l-popolazzjoni ċivili fis-Sirja. Permezz tal-milizzja tiegħu, Saqr Rustom huwa responsabbli għal għadd ta' skemi li jagħmlu profitt mill-gwerra u għalhekk qed jibbenefika minn u jappoġġa lir-reġim Sirjan. Assoċjat mal-persuna deżinjata Bassam Hassan, iz-ziju tiegħu, li miegħu stabbilixxa d-Damas Real Estate Development and Investment LLC sabiex jinvesti fi proġetti ta' proprjetà immobbli.
                        
                        
                           17.2.2020
                        
                     
                           293.
                        
                        
                           Abdelkader SABRA
                           (magħruf ukoll bħala Abdelkader, Abd el Kader, Abd al Kader, Abdul Kader Abd al Qadr, Abdul Qadr;Sabra, Sabrah; عبد القادر صبرا; عبد القادر صبره)
                        
                        
                           Sess: raġel;
                           Data tat-twelid: 14.9 1955
                           Nazzjonalità: Sirjana; Libaniża
                           Kariga: Sid ta' Sabra Maritime Agency; kap tal-Kunsill Sirjan-Tork ta' Negozjanti; sieħeb fundatur ta' Phoenicia Tourism Company; President tal-Kamra tan-Navigazzjoni Marittima fis-Sirja
                           Qraba/soċji kummerċjali/entitajiet jew sħab/konnessjonijiet:
                           Phoenicia Tourism Company (شركة فينيقيا للسياحة); Sabra Maritime Agency (كالة صبره البحرية)
                        
                        
                           Negozjant ewlieni li jopera fis-Sirja b'diversi interessi ekonomiċi, speċjalment fis-settur marittimu u dak tat-turiżmu. Bħala persuna ewlenija fit-trasport marittimu u soċju kummerċjali mill-qrib ta' Rami Makhlouf (sostenitur tar-reġim u kuġin ta' Bashar al-Assad), Abdelkader Sabra jipprovdi appoġġ finanzjarju u ekonomiku lir-reġim Sirjan, inkluż permezz ta' kumpanniji offshore. Abdelkader Sabra jibbenefika wkoll mir-rabtiet tiegħu mar-reġim, li ppermettewlu jespandi l-attivitajiet tiegħu fis-settur tal-proprjetà immobbli. Huwa involut ukoll fil-ħasil tal-flus u attivitajiet kummerċjali b'appoġġ għar-reġim Sirjan u l-assoċjati tiegħu.
                        
                        
                           17.2.2020
                        
                     
                           294.
                        
                        
                           Khodr Ali TAHER
                           (magħruf ukoll bħala خضر علي طاه)
                        
                        
                           Sess: raġel
                           Data tat-twelid: 1976
                           Nazzjonalità: Sirjana
                           Kariga: Direttur u sid ta' Ella Media Services; sieħeb fundatur ta' Castle Security and Protection u Jasmine Contracting Company; Il-President u sieħeb fundatur ta' Syrian Hotel Management Company; Maniġer u sid ta' Ematel
                           Qraba/soċji kummerċjali/entitajiet jew sħab/konnessjonijiet:
                           Citadel for Protection, Guard and Security Services (Castle Security and protection); Ematel LLC (Ematel Communications); Syrian Hotel Management Company; Jasmine Contracting Company
                        
                        
                           Negozjant ewlieni li jopera f'diversi setturi tal-ekonomija Sirjana, inkluż is-sigurtà privata, il-bejgħ bl-imnut tat-telefowns ċellulari, il-ġestjoni tal-lukandi, is-servizzi ta' reklamar u t-trasferiment domestiku tal-flus.
                           Jappoġġa u jibbenefika mir-reġim permezz ta' kooperazzjoni fl-attivitajiet kummerċjali tiegħu u l-involviment tiegħu f'attivitajiet ta' kuntrabandu u ta' profitti illegali. Khodr Ali Taher huwa s-sid ta' għadd ta' kumpanniji u kkofinanzja oħrajn. L-involviment tiegħu f'negozjati kummerċjali mar-reġim jinkludi li daħal f'impriża konġunta mas-Syrian Transport and Tourism Company, li l-Ministeru għat-Turiżmu għandu sehem ta' żewġ terzi minnha.
                        
                        
                           17.2.2020
                        
                     
                           295.
                        
                        
                           Adel Anwar AL-OLABI
                           (magħruf ukoll bħala Adel Anouar el-Oulabi;Adil Anwar al-Olabi; عادل أنور العلبي)
                        
                        
                           Sess: raġel
                           Data tat-twelid: 1976;
                           Nazzjonalità: Sirjana;
                           Kariga: Viċi President ta' Damascus Cham Holding Company (DCHC); Gvernatur ta' Damasku
                        
                        
                           Negozjant ewlieni li jibbenefika mir-reġim u jappoġġah. Viċi President ta' Damascus Cham Holding Company (DCHC), il-fergħa tal-investiment tal-Provinċja ta' Damasku li tiġġestixxi l-proprjetajiet tal-Provinċja ta' Damasku u li timplimenta l-proġett tal-Belt ta' Marota.
                           Adel Anwar Al-Obiki huwa wkoll il-Gvernatur ta' Damasku, maħtur minn Bashar Al-Assad f'Novembru 2018. Bħala Gvernatur ta' Damasku u Viċi President ta' DCHC, huwa responsabbli għal sforzi biex jiġu implimentati l-politiki tar-reġim ta' żviluppar ta' art esproprjata f'Damasku (inkluż id-Digriet Nru 66 u l-Liġi Nru 10), l-aktar permezz tal-proġett tal-Belt ta' Marota.'.
                        
                        
                           17.2.2020”
                        
                     
            
               2.   
               L-entrati li ġejjin jiżdiedu mal-lista li tinsab fit-taqsima B (Entitajiet) tal-Anness II għar-Regolament (UE) Nru 36/2012:
               
                            
                        
                        
                           Isem
                        
                        
                           Informazzjoni ta' identifikazzjoni
                        
                        
                           Raġunijiet
                        
                        
                           Data ta' elenkar
                        
                     
                           “77.
                        
                        
                           Al Qatarji Company
                           (magħruf ukoll bħala Qatarji International Group; Al-Sham and Al-Darwish Company; Khatirji / Katarji / Katerji Group; مجموعة/شركة قاطرخي)
                        
                        
                           Tip ta' entità: kumpannija privata
                           Settur tan-negozju: importazzjoni/esportazzjoni; trasport tal-merkanzija bit-trakkijiet; il-forniment ta' żejt u komoditajiet
                           Isem id-Direttur/Ġestjoni: Hussam AL-QATIRJI, CEO (deżinjat mill-UE)
                           Sid benefiċjarju finali: Hussam AL-QATIRJI (deżinjat mill-UE)
                           Indirizz reġistrat: Mazzah, Damasku, is-Sirja
                           Qraba/soċji kummerċjali/entitajiet jew sħab/konnessjonijiet:
                           Arvada/Arfada Petroleum Company JSC
                        
                        
                           Kumpannija ewlenija li topera f'diversi setturi tal-ekonomija Sirjana. Billi tiffaċilita l-kummerċ tal-fjuwil, tal-armi u tal-munizzjon bejn ir-reġim u diversi atturi inkluż l-ISIS (Da'esh) taħt il-pretest ta' importazzjoni u esportazzjoni ta' oġġetti tal-ikel, tappoġġa lill-milizzji li qed jiġġieldu flimkien mar-reġim u tisfrutta r-rabtiet tagħha mar-reġim biex tespandi l-attività kummerċjali tagħha, Al Qatarji Company – li l-bord tagħha huwa mmexxi minn persuna ddeżinjata, Hossam Qatarji, membru tal-Assemblea tal-Poplu Sirjan – tappoġġa u tibbenefika mir-reġim Sirjan.
                        
                        
                           17.2.2020
                        
                     
                           78.
                        
                        
                           Damascus Cham Holding Company
                           (magħruf ukoll bħala Damascus Cham Private Joint Stock Company; القابضة الشام دمشق)
                        
                        
                           Tip ta' entità: Kumpannija bi sjieda pubblika taħt il-liġi privata
                           Settur tan-negozju: żvilupp tal-proprjetà immobbli
                           Isem id-Direttur/Ġestjoni:
                           Adel Anwar AL-OLABI, Viċi President tal-Bord tad-Diretturi u gvernatur ta' Damasku (deżinjat mill-UE)
                           Sid benefiċjarju finali: Provinċja ta' Damasku
                           Qraba/soċji kummerċjali/entitajiet jew sħab/konnessjonijiet:
                           Rami Makhlouf (deżinjat mill-UE); Samer Foz (deżinjat mill-UE); Mazen Tarazi (deżinjat mill-UE);
                           Talas Group, proprjetà tan-negozjant Anas Talas (deżinjat mill-UE); Exceed Development and Investment Company, proprjetà tal-investituri privati Hayan Mohammad Nazem Qaddour, u Maen Rizk Allah Haykal (it-tnejn deżinjati mill-UE); Khaled Al-Zubaidi u Nader Qalei (it-tnejn deżinjati mill-UE)
                        
                        
                           Id-Damascus Cham Holding Company ġiet stabbilita mir-reġim bħala l-fergħa ta' investiment tal-Provinċja ta' Damasku sabiex tiġġestixxi l-proprjetajiet tal-Provinċja ta' Damasku u timplimenta l-proġett ta' Marota City, proġett immobiljari lussuż ibbażat fuq art esproprjata skont id-Digriet Nru 66 u l-Liġi Nru 10 b'mod partikolari.
                           Billi tiġġestixxi l-implimentazzjoni ta' Marota City, Damascus Cham Holding (li l-Viċi-President tagħha huwa mmexxi mill-Gvernatur ta' Damasku) tappoġġa u tibbenefika mir-reġim Sirjan u tipprovdi benefiċċji lil negozjanti b'rabtiet mill-qrib mar-reġim li nnegozjaw ftehimiet bi qligħ tajjeb ma' din l-entità permezz ta' sħubijiet pubbliċi-privati.'.
                        
                        
                           17.2.2020”